เคที ซีมิโก้ ออก DW อิงหุ้น BAY กับ IVL
เคที ซีมิโก้ ออก DW อิงหุ้น BAY กับ IVL เสนอขาย20,25ม.ค.ราคาสิทธิต่อหน่วย23,36บาท
18 ม.ค. 2554

เคที ซีมิโก้ ออก DW อิงหุ้น BAY กับ IVL เสนอขาย20,25ม.ค.ราคาสิทธิต่อหน่วย23,36บาท
นายชัยภัทร  ศรีวิสารวาจา ประธานเจ้าหน้าที่บริหารและประธานกรรมการบริหาร บริษัทหลักทรัพย์ เคที ซีมิโก้ จำกัด กล่าว่า “บริษัททำการออกใบสำคัญแสดงสิทธิอนุพันธ์ประเภทสิทธิในการซื้อ ในหุ้นสมัญของ ธนาคารกรุงศรีอยุธยา จำกัด (มหาชน) (BAY18CA) และใบสำคัญแสดงสิทธิอนุพันธ์ ประเภทสิทธิในการซื้อ ในหุ้นสามัญของ บริษัท อินโดรามา เวนเจอร์ส จำกัด (มหาชน) (IVL18CA) โดย DW ทั้ง 2 รุ่นนี้มีมูลค่าเสนอขายราว 52.5 ล้านบาท เมื่อรวม DW ทั้ง 2 รุ่นนี้แล้ว บล. เคที ซีมิโก้ จำกัด จะมี DW ที่จดทะเบียนในตลาดหลักทรัพย์ ที่ได้ทำการซื้อขายรวม 11 รุ่น 
ทั้งนี้ BAY18CA จะเสนอขาย ในวันที่ 20 มกราคม นี้ ที่ราคาใช้สิทธิต่อหน่วย 23 บาท อัตราใช้สิทธิต่อหน่วย 0.20 (ใบสำคัญแสดงสิทธิอนุพันธ์ 5 หน่วยต่อ 1 หุ้นสามัญอ้างอิง) วันทำการซื้อขายสุดท้ายวันที่ 21 เมษายน และวันครบกำหนดอายุวันที่ 27 เมษายน 54 
IVL18CA คาดว่าจะเสนอขาย ในวันที่ 25 มกราคม นี้ ที่ราคาใช้สิทธิต่อหน่วย 36 บาท อัตราใช้สิทธิต่อหน่วย 0.05 (ใบสำคัญแสดงสิทธิอนุพันธ์ 20 หน่วยต่อ 1 หุ้นสามัญอ้างอิง) วันทำการซื้อขายสุดท้ายวันที่ 22 เมษายน และวันครบกำหนดอายุวันที่ 28 เมษายน 54